CELEX: C2005/193/54
Language: da
Date: 2005-08-06 00:00:00
Title: Sag T-200/05: Sag anlagt den 12. maj 2005 af Michael Cwik mod Kommissionen for De Europæiske Fællesskaber

6.8.2005   
            
            
               DA
            
            
               Den Europæiske Unions Tidende
            
            
               C 193/32
            
         Sag anlagt den 12. maj 2005 af Michael Cwik mod Kommissionen for De Europæiske Fællesskaber
   (Sag T-200/05)
   (2005/C 193/54)
   Processprog: fransk
   Ved De Europæiske Fællesskabers Ret i Første Instans er der den 12. maj 2005 anlagt sag mod Kommissionen for De Europæiske Fællesskaber af Michael Cwik, Tervuren (Belgien), ved avocat Nicolas Lhoëst, og med valgt adresse i Luxembourg.
   Sagsøgeren har nedlagt følgende påstande:
   
               1)
            
            
               Annullation af afgørelsen af 25. juni 2004 fra generaldirektøren for GD ECFIN, hvorved sagsøgerens karriereudviklingsrapport for perioden fra den 1. januar 2003 til den 31. december 2003 stadfæstes uden ændringer.
            
         
               2)
            
            
               Om fornødent: Annullation af Kommissionens afgørelse af 24. januar 2005 om afvisning af sagsøgerens klage (R/970/04).
            
         
               3)
            
            
               Kommissionen tilpligtes at betale sagsøgerne en symbolsk godtgørelse på 1 EUR.
            
         
               4)
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   De søgsmålsgrunde og væsentligste argumenter, sagsøgeren har påberåbt vedrørende det nye system til bedømmelse af tjenestemændene, er identiske med dem, der er påberåbt i sag T-94/04. Sagsøgeren har endvidere anført, at dette nye system forleder til magtfordrejning, idet det tildelte antal points for fortjeneste er betinget af de planlagt forfremmelser. Sagsøgeren har endelig anført, at den omtvistede rapport er behæftet med åbenbart urigtigt skøn.